Diari Oficial de la Generalitat Valenciana


Sumari del DOGV 7920, del 18-11-2016 (2016/9159)

RESOLUCIÓ de 28 d'octubre de 2016, de la Secretaria Autonòmica d'Educació i Investigació, per la qual es dicten les instruccions que regulen la preinscripció en la formació pedagògica i didàctica conduent a l'obtenció del certificat oficial que acredite estar en possessió de la formació equivalent a l'exigida en l'article 100 de la Llei Orgànica 2/2006, de 3 de maig, d'Educació, per a aquelles persones que, per raons derivades de la seua titulació, no puguen accedir als estudis de màster que habilite per a l'exercici de les professions de professor d'educació secundària obligatòria i batxillerat, formació professional i ensenyaments d'idiomes, que oferiran les universitats públiques de la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7920

Data del DOGV
:   18-11-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/9159


Data del document
:   28-10-2016

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport

RESOLUCIÓ de 28 d'octubre de 2016, de la Secretaria Autonòmica d'Educació i Investigació, per la qual es dicten les instruccions que regulen la preinscripció en la formació pedagògica i didàctica conduent a l'obtenció del certificat oficial que acredite estar en possessió de la formació equivalent a l'exigida en l'article 100 de la Llei Orgànica 2/2006, de 3 de maig, d'Educació, per a aquelles persones que, per raons derivades de la seua titulació, no puguen accedir als estudis de màster que habilite per a l'exercici de les professions de professor d'educació secundària obligatòria i batxillerat, formació professional i ensenyaments d'idiomes, que oferiran les universitats públiques de la Comunitat Valenciana. [2016/9159]  
  
La Llei Orgànica 2/2006, de 3 de maig, d'Educació, modificada per la Llei Orgànica 8/2013, de 9 de desembre, estableix en l'article 100.2 que per a exercir la docència en els diferents ensenyaments regulats en la llei caldrà estar en possessió de les titulacions acadèmiques corresponents i tindre la formació pedagògica i didàctica que el Govern establisca per a cada ensenyament.  
La disposició addicional única del Reial Decret 276/2007, de 23 de febrer, pel qual s'aprova el reglament d'ingrés, accessos i adquisició de noves especialitats en els cossos docents a què es refereix la Llei Orgànica d'Educació i es regula el règim transitori d'ingrés a què al·ludeix la disposició transitòria dèsset de la llei, estableix les titulacions declarades equivalents als efectes de docència per a l'ingrés en determinats cossos docents.  
Igualment el Reial Decret 1834/2008, de 8 de novembre, pel qual es defineixen les condicions de formació per a l'exercici de la docència en l'educació secundària obligatòria, el batxillerat, la formació professional i els ensenyaments de règim especial i s'estableixen les especialitats dels cossos docents d'ensenyança secundària, especifica, en l'article 9, que per a exercir la docència en l'educació secundària obligatòria, el batxillerat, la formació professional i l'ensenyament d'idiomes, serà necessari estar en possessió d'un títol oficial de màster que acredite la formació pedagògica i didàctica d'acord amb el que estableixen els articles 94, 95 i 97 de l'esmentada Llei Orgànica d'Educació.  
  
Així mateix, la disposició addicional primera del mencionat reial decret estableix que aquells professors que no puguen accedir als estudis oficials de màster per raons derivades de la seua titulació hauran d'acreditar una formació pedagògica i didàctica equivalent a l'establida en l'article 100.2 de la Llei Orgànica d'Educació, en les condicions que establisca el Ministeri d'Educació.  
En desplegament d'aquest mandat legal es dicta l'Ordre EDU/2645/2011, de 23 de setembre, que estableix la formació equivalent a la formació pedagògica i didàctica exigida per a aquelles persones que, estant en possessió d'una titulació equivalent als efectes de docència, no poden realitzar els estudis de màster, definint els requisits dels estudis i establint en l'article 2.3 que les administracions educatives determinaran les institucions educatives que poden oferir aquests estudis. Així mateix, l'article 2.4 disposa que en superar els esmentats estudis l'Administració educativa corresponent emetrà un certificat oficial, amb validesa en tot el territori nacional, segons les especificacions indicades en l'annex I, en el qual conste expressament la possessió de la formació pedagògica i didàctica equivalent a l'exigida en l'article 100.2 de la Llei Orgànica 2/2006, de 3 de maig. Aquesta ordre va ser objecte de modificació posteriorment per l'Ordre ECD/1058/2013, de 7 de juny, per la qual es modifica l'Ordre EDU/2645/2011, de 23 de setembre, per la qual s'estableix la formació equivalent a la formació pedagògica i didàctica exigida per a aquelles persones que, estant en possessió d'una titulació declarada equivalent als efectes de docència, no poden realitzar els estudis de màster.  
L'article 53.1 de l'Estatut d'Autonomia determina que és competència exclusiva de la Generalitat la regulació i administració de l'ensenyament en tota la seua extensió, nivells i graus, modalitats i especialitats, sense perjuí del que disposen l'article 27 de la Constitució Espanyola i les lleis orgàniques que d'acord amb l'apartat 1 de l'article 81 d'aquella, el desenrotllen, de les facultats que atribueix a l'Estat el número 30 de l'apartat 1 de l'article 149 de la Constitució Espanyola, i de l'alta inspecció necessària per al seu compliment i garantia.  
  
És competència de la Conselleria d'Educació, Investigació, Cultura i Esport, en virtut del Decret 155/2015, de 18 de setembre, del Consell, pel qual s'aprova el Reglament orgànic i funcional de la Conselleria, determinar els aspectes que l'esmentada ordre del Ministeri d'Educació atribueix a les administracions educatives.  
L'Ordre 4/2016, d'1 de març, de la Conselleria d'Educació, Investigació, Cultura i Esport, per la qual es determinen, a la Comunitat Valenciana, les institucions educatives que poden oferir els estudis conduents a l'obtenció del certificat oficial que acredite estar en possessió de la formació equivalent a la formació pedagògica i didàctica exigida en l'article 100 de la Llei Orgànica 2/2006, de 3 de maig, d'Educació, per a aquelles persones que, per raons derivades de la seua titulació, no puguen accedir als estudis de màster, i per la qual es modifica parcialment l'Ordre de 30 de setembre de 2009, de la Conselleria d'Educació, per la qual es regula la convocatòria i el procediment per a la selecció de centres de pràctiques i s'estableixen orientacions per al desenvolupament del pràcticum dels títols oficials de màster que habiliten per a l'exercici de les professions de professor d'educació secundària obligatòria i batxillerat, formació professional i ensenyaments d'idiomes, estableix en l'article 6 que l'òrgan superior amb competència en matèria de formació permanent del professorat dictarà les resolucions necessàries per a convocar la formació conduent a l'obtenció del certificat d'acreditació i establirà els criteris de selecció i priorització de participants, així com la temporalització, concreció dels criteris d'avaluació i convalidació de les activitats.  
  
Per tant, en virtut de les competències establides en el Decret 155/2015, de 18 de setembre, del Consell, pel qual aprova el Reglament orgànic i funcional de la Conselleria d'Educació, Investigació, Cultura i Esport, i la disposició final primera de l'Ordre 17/2013, de 15 d'abril, de la Conselleria d'Educació, Cultura i Esport, i vista la Resolució de 20 d'octubre de la Direcció General de Centres i Personal Docent, de la Conselleria d'Educació, Investigació, per la qual es determinen les universitats públiques de la Comunitat Valenciana que oferiran la formació pedagògica i didàctica conduent a l'obtenció del certificat oficial que acredite estar en possessió de la formació equivalent a l'exigida en l'article 100 de la Llei Orgànica 2/2006, de 3 de maig, d'Educació, per a aquelles persones que, per raons derivades de la seua titulació, no puguen accedir als estudis de màster que habilite per a l'exercici de les professions de professor d'educació secundària obligatòria i batxillerat, formació professionals i ensenyaments d'idiomes, resolc:  
  
  
Primer  
Segons la disposició addicional primera de l'Ordre 4/2016, d'1 de març, de la Conselleria d'Educació, Investigació, Cultura i Esport, la formació pedagògica i didàctica conduent a l'obtenció del certificat oficial que acredite estar en possessió de la formació equivalent a l'exigida en l'article 100 de la Llei Orgànica 2/2006, de 3 de maig, d'Educació, serà oferida per les universitats públiques valencianes indicades a continuació:  
 Universitat de València  
 Universitat Politècnica de València  
 Universitat d'Alacant  
 Universitat Miguel Hernández  
 Universitat Jaume I  
  
Segon  
Allotjar en la pàgina web del Servei de Formació del Professorat de la Conselleria d'Educació, Investigació, Cultura i Esport un formulari que haurà de ser omplit per les persones interessades a realitzar la preinscripció en l'esmentada formació.  
Aquest formulari serà telemàtic i estarà disponible en la pàgina web de la Conselleria d'Educació, Investigació, Cultura i Esport, en el Servei de Formació del Professorat, secció de novetats.  
  
Tercer  
La preinscripció podrà realitzar-se durant deu dies naturals, a partir de l'endemà del dia de la publicació d'aquesta resolució en el DOCV, des de les 00.01 h del primer dia fins a les 23.59 h del desé dia.  
  
Quart  
a) El curs ofereix 90 places en les universitats esmentades a l'apartat primer.  
b) El criteri de selecció dels participants serà la nota mitjana de la titulació que aporten per accedir a aquesta formació. La documentació acreditativa d'aquesta nota mitjana s'aportarà en el moment de la matrícula.  
c) El curs es desenvoluparà sempre que hi haja un mínim de 35 sol·licituds que complisquen les condicions d'accés especificades a l'apartat cinqué d'aquesta resolució.  
  
Cinqué  
a) Podran realitzar la preinscripció aquelles persones que estiguen en possessió d'alguna de les titulacions que permeten la docència en les següents especialitats de Formació Professional: Cuina i Pastisseria, Estètica, Fabricació i Instal·lació de Fusteria i Moble, Manteniment de Vehicles, Mecanització i Manteniment de Màquines, Patronatge i Confecció, Perruqueria, Producció en Arts Gràfiques, Serveis de Restauració i Soldadura.  
b) Segons allò regulat en l'Orde ECI/3858/2007, de 27 de desembre, per la qual s'estableixen els requisits per a la verificació dels títols universitaris oficials que habiliten per a l'exercici de les professions de Professor d'Educació Secundària Obligatòria i Batxillerat, Formació Professional i Ensenyaments d'Idiomes, els participants hauran d'acreditar el domini d'una llengua estrangera equivalent al nivell B1 del Marc Europeu Comú de Referència per a les Llengües, d'acord amb la Recomanació núm. R(98)6 del Comité de Ministres d'Estats Membres, de 17 d'octubre de 2000.  
Els participants acreditaran aquest requisit en el moment de formalitzar la matrícula. Per a aquells que no l'acrediten, i amb l'únic objecte de complir el requisit, les universitats relacionades en l'apartat primer realitzaran una prova de Llengua estrangera equivalent al nivell B1 del Marc Europeu Comú de Referència per a les Llengües.  
  
Sisé  
Finalitzat el període de preinscripció, les universitats públiques valencianes indicades a l'apartat primer obriran un període de matrícula en les seues respectives pàgines web.  
  
Seté  
a) Els participants que resulten apte en el curs i hagen acreditat el requisit de Llengua estrangera B1, bé en formalitzar la matrícula o bé per mitjà de la prova referida en l'apartat cinqué b), rebran un certificat de la Conselleria d'Educació, Investigació, Cultura i Esport.  
b) Per a l'expedició del certificat d'apte en el curs, les universitats públiques relacionades en l'apartat primer remetran a la Conselleria d'Educació, Investigació, Cultura i Esport, el llistat definitiu de les persones participants que han obtingut la qualificació d'apte en l'esmentada formació, així com el llistat d'aquelles que han resultat apte en l'esmentada prova equivalent al B1 de Llengua estrangera.  
c) Aquelles persones participants que no hagen acreditat el requisit del nivell equivalent al B1 de Llengua estrangera rebran el certificat d'haver superat el curs quan acrediten en el Servei de Formació del Professorat de la Conselleria d'Educació, Investigació, Cultura i Esport haver obtingut l'esmentat requisit.  
  
Huité  
De conformitat amb el que disposen els articles 112, 121 i 122 de la Llei 39/2015, d'1 d'octubre, del Procediment Administratiu Comú de les Administracions Públiques, contra el present acte que no posa fi a la via administrativa es podrà interposar un recurs d'alçada davant de la Secretaria Autonòmica d'Educació i Investigació en el termini d'un mes a comptar de l'endemà de la seua publicació.  
  
València, 28 d'octubre de 2016.- El secretari autonòmic d'Educació i Investigació: Miguel Soler Gracia.